Blaze7451/Wiki-th-20250601 huggingface dataset:
โยฮัน เอเลิร์ท โบเดอ

โยฮัน เอเลิร์ท โบเดอ (Johann Elert Bode; 19 มกราคม 1747 – 23 พฤศจิกายน 1826) เป็นนักดาราศาสตร์ชาวเยอรมัน เป็นที่รู้จักจากการแนะนำให้โลกรู้จักกฎที่ควบคุมวงโคจรของดาวเคราะห์ในระบบสุริยะที่โยฮัน ดานีเอล ทีทซีอุส ค้นพบ และสำหรับการเสนอชื่อ ยูเรนัส ให้แก่ดาวเคราะห์ดวงใหม่ (ดาวยูเรนัส) ที่วิลเลียม เฮอร์เชล ค้นพบNakayama1983 นอกจากนี้เขายังค้นพบวัตถุมากมายที่จะนับเป็นวัตถุเมซีเยในภายหลังseds_Bode

**ชีวประวัติ**
โบเดอเกิดเมื่อวันที่ 19 มกราคม 1747 ในฮัมบวร์ค ในปี 1772 เขาทำงานเป็นนักคำนวณที่หอดูดาวของสถาบันเบอร์ลิน และใน ปี 1774 เขาได้ตีพิมพ์ปฏิทินดาราศาสตร์เบอร์ลินร่วมกับโยฮัน ไฮน์ริช ลัมแบร์ทNakayama1983 และยังพิมพ์ต่อไปทุกปีจนกระทั่งเสียชีวิตในปี 1826seds_Bode ในปี 1786 เขาได้รับเลือกเป็นสมาชิกของสถาบันวิทยาศาสตร์หลวงNakayama1983 ในปี 1787 เขาได้รับแต่งตั้งเป็นผู้อำนวยการหอดูดาวเบอร์ลินซึ่งเขาดำรงตำแหน่งจนถึงปี 1825 หลังจากนั้นโยฮัน ฟรันซ์ เอ็งเกอ จึงเข้ามารับตำแหน่งต่อseds_Bode เขาเสียชีวิตในกรุงเบอร์ลินเมื่อวันที่ 23 พฤศจิกายน 1826 ขณะอายุได้ 76 ปีseds_Bode

**อ้างอิง**
หมวดหมู่:บุคคลที่เสียชีวิตในปี พ.ศ. 2369
หมวดหมู่:บุคคลที่เกิดในปี พ.ศ. 2290
หมวดหมู่:บุคคลจากฮัมบวร์ค
หมวดหมู่:ภาคีสมาชิกราชสมาคมแห่งลอนดอน
หมวดหมู่:นักดาราศาสตร์ชาวเยอรมัน
โยฮัน ดานีเอล ทีทซีอุส

โยฮัน ดานีเอล ทีทซีอุส
โยฮัน ดานีเอล ทีทซีอุส (Johann Daniel Titius; 2 มกราคม 1729 – 11 ธันวาคม 1796) เป็นนักดาราศาสตร์ นักฟิสิกส์ และนักชีววิทยาชาวเยอรมัน เป็นที่รู้จักกันในชื่อกฎของทีทซีอุส–โบเดอ ซึ่งระบุว่าระยะทางของดาวเคราะห์ในระบบสุริยะจากดวงอาทิตย์สามารถแสดงเป็นลำดับได้อย่างง่าย
ทีทซีอุสเกิดในเมืองโคนิทซ์ (Konitz) ในปรัสเซียหลวง (ปัจจุบันอยู่ในโปแลนด์) หลังจากที่พ่อของเขาเสียชีวิตก่อนวัยอันควร เขาได้รับการศึกษาจากลุงของเขา ซึ่งเป็นอาจารย์มหาวิทยาลัยในดันท์ซิช หลังจากเรียนที่มหาวิทยาลัยไลพ์ซิช และได้เป็นอาจารย์ที่นั่น ตั้งแต่ปี 1756 เขาเป็นศาสตราจารย์ด้านคณิตศาสตร์และต่อมาเป็นศาสตราจารย์ด้านฟิสิกส์ที่มหาวิทยาลัยวิทเทินแบร์ค ในระหว่างดำรงตำแหน่งศาสตราจารย์เขาได้ทำงานแปลจำนวนมาก ในปี 1766 เขาได้เขียนเพิ่มกฎระยะห่างของดาวเคราะห์จากดวงอาทิตย์ลงในหนังสือ Contemplation de la Nature ฉบับแปลภาษาเยอรมันตีพิมพ์ครั้งที่ 2 กฎของทีทซีอุส–โบเดอได้เป็นแรงผลักดันให้มีการค้นพบดาวเคราะห์ดวงใหม่
นามสกุล "ทีทซีอุส" (Titius) เป็นภาษาละติน มีที่มาจาก "ทีทซ์" (Tietz) ซึ่งเป็นนามสกุลเดิมของเขาในภาษาเยอรมัน
ชื่อดาวเคราะห์น้อย (1998) ทีทซีอุส และชื่อหลุมอุกกาบาตทีทซีอุสบนดวงจันทร์ ตั้งชื่อตามชื่อของทีทซีอุส
ทีทซีอุสเสียชีวิตที่เมืองวิทเทินแบร์คของรัฐผู้คัดเลือกซัคเซินในปี 1796

**อ้างอิง**
หมวดหมู่:บุคคลที่เสียชีวิตในปี พ.ศ. 2339
หมวดหมู่:บุคคลที่เกิดในปี พ.ศ. 2272
หมวดหมู่:นักชีววิทยาชาวเยอรมัน
หมวดหมู่:นักฟิสิกส์ชาวเยอรมัน
หมวดหมู่:นักดาราศาสตร์ชาวเยอรมัน
การวัดแสง (ทัศนศาสตร์)

การวัดแสง หรือ โฟโตเมตรี (photometry) ในทางทัศนศาสตร์ คือการศึกษาความเข้มของแสงที่ตาของมนุษย์รับรู้ การวัดแสงนั้นต่างจากการวัดรังสี โดยการวัดแสงจะถ่วงน้ำหนักพลังงานจากการแผ่รังสีที่ความยาวคลื่นต่าง ๆ ด้วยฟังก์ชันประสิทธิภาพการส่องสว่าง

**ตามนุษย์และการวัดแสง**
เส้นโค้งสีดำคือฟังก์ชันประสิทธิภาพการส่องสว่างในที่สว่าง และเส้นโค้งสีเขียวคือฟังก์ชันประสิทธิภาพการส่องสว่างในที่มืด โดยเส้นทึบคือมาตรฐาน CIE 1931 เส้นประคือข้อมูลที่แก้ไขในปี 1978 เส้นจุดคือข้อมูลที่แก้ไขในปี 2005 หน่วยของแกนนอนคือ nm
สายตาของมนุษย์สามารถตัดสินได้อย่างแม่นยำในระดับหนึ่งว่าการรับรู้แสงและความมืดของสองสีนั้นเหมือนกันหรือไม่ ดังนั้น เพื่อจะวัดค่าการตอบสนองเชิงสเปกตรัมของดวงตา จึงได้มีการทำการเปรียบเทียบฟลักซ์การแผ่รังสีที่จำเป็นเพื่อกระตุ้นการรับรู้ความมืดสว่างที่ความยาวคลื่นต่าง ๆ ของแสง ในสภาพแวดล้อมที่สว่าง การมองเห็นของมนุษย์จะไวต่อแสงสีเขียวซึ่งมีความยาวคลื่น 555.016 nm มากที่สุด  ให้  เป็นฟลักซ์การแผ่รังสีที่จำเป็นในการสร้างความส่องสว่าง ที่ความยาวคลื่นใด ๆ  ที่เท่ากันกับฟลักซ์ของแสงที่มีความยาวคลื่น 555.016 nm  จะได้ค่าสัดส่วนเป็น
 
ค่านี้เรียกว่าฟังก์ชันประสิทธิภาพการส่องสว่าง ตัวอย่างเช่น การทดลองแสดงให้เห็นว่า 1 mW ของแสงสีเขียว 555.016 nm และ 2.5 W ของแสงสีม่วง 400.0 nm ทำให้เกิดความส่องสว่างเท่ากัน และค่าฟังก์ชันประสิทธิภาพการส่องสว่าง 400.0 nm คือ
 
ในการวัดขนาดของฟลักซ์ส่องสว่าง จะต้องแปลงฟลักซ์การแผ่รังสี เป็นปริมาณที่มีประสิทธิภาพสำหรับสายตามนุษย์โดยมีฟังก์ชันประสิทธิภาพการส่องสว่างเป็นตัวถ่วงน้ำหนัก สำหรับความยาวคลื่น  ถ้าแสงที่มีฟลักซ์การแผ่รังสีเท่ากับ  ฟลักซ์ส่องสว่างเป็น  แล้วจะได้ว่า
 
โดย  เป็นค่าของแสงที่มีความยาวคลื่น 555.016 nm หรือที่เรียกว่าค่าประสิทธิภาพการส่องสว่างสูงสุด มีค่าเท่ากับ 683 lm/W

**ค่าต่าง ๆ ที่ใช้ในการวัดแสง**
การวัดแสงทำโดยใช้ค่าต่าง ๆ ซึ่งมีหน่วยต่างกันไปดังต่อไปนี้

**อ้างอิง**
หมวดหมู่:การวัดแสง
หมวดหมู่:การส่องสว่าง
การวัดแสง

การวัดแสง หรือ โฟโตเมตรี (photometry) อาจหมายถึง:- การวัดแสง (ทัศนศาสตร์) ศาสตร์การวัดแสงที่มองเห็นได้ในแง่ของความสว่างที่รับรู้ต่อการมองเห็นของมนุษย์- การวัดแสง (ดาราศาสตร์) การวัดฟลักซ์หรือความเข้มของรังสีแม่เหล็กไฟฟ้าของวัตถุทางดาราศาสตร์- สเปกโทรโฟโตเมตรี การวัดการแจกแจงสเปกตรัมร่วมไปกับฟลักซ์หรือความเข้ม

**ดูเพิ่ม**
 การวัดรังสี
ไอนาร์ แฮร์ตสปรอง

ไอนาร์ แฮร์ตสปรอง (Ejnar Hertzsprung, lang; 8 ตุลาคม 1873 – 21 ตุลาคม 1967) เป็นนักดาราศาสตร์ ชาวเดนมาร์ก มีชื่อเสียงจากการคิดแผนภาพของแฮร์ตสปรอง–รัสเซิล ร่วมกับเฮนรี นอริส รัสเซิล

**ชีวประวัติ**
เขาเกิดในเมืองโคเปนเฮเกน ประเทศเดนมาร์ก หลังจากจบการศึกษาจากมหาวิทยาลัยเทคโนโลยีโคเปนเฮเกน เขาก็ทำงานเป็นเวลาหลายปีในเซนต์ปีเตอร์สเบิร์ก ประเทศรัสเซีย ศึกษาเคมีการถ่ายภาพกับ วิลเฮล์ม ออสท์วัลท์ ในเมืองไลพ์ซิช จากนั้นจึงเริ่มการศึกษาดาราศาสตร์ ในปี 1909 เขาได้รับตำแหน่งผู้ช่วยศาสตราจารย์ด้านดาราศาสตร์ที่หอดูดาวเกิตทิงเงิน ซึ่งนำโดยคาร์ล ชวาทซ์ชิลท์ และในปี 1919 เขาได้ดำรงตำแหน่งศาสตราจารย์และผู้อำนวยการหอดูดาวที่มหาวิทยาลัยไลเดน
ในปี 1905 เขาค้นพบว่ามีดาวหลายประเภท เช่น ดาวยักษ์และดาวแคระ แสดงให้เห็นว่ามีความสัมพันธ์บางอย่างระหว่างโชติมาตรสัมบูรณ์ของดาวและแผนที่การแจกแจงของประเภทสเปกตรัม ในปี 1913 เขาได้คำนวณระยะทางไปยังเมฆแมเจลแลนเล็ก จากความสัมพันธ์ระหว่างช่วงเวลาแปรผันและความสว่างของดาวแปรแสงชนิดเซเฟอิดที่ค้นพบโดยเฮนริเอ็ตตา สวอน เลวิต แม้ว่าระยะทางจะถูกประเมินต่ำไปเนื่องจากการดูดซับโดยตัวกลางระหว่างดวงดาว แต่นี่เป็นครั้งแรกมีการวัดได้
ในปี 1929 เขาได้รับเหรียญทองจากสมาคมดาราศาสตร์หลวงของอังกฤษ และในปี 1937 เขาได้รับเหรียญรางวัลบรูซ
เขาค้นพบดาวเคราะห์น้อยสองดวงคือ 1627 อีวาร์ และ 1702 คาลาฮารี และชื่อของเขายังถูกตั้งเป็นชื่อดาวเคราะห์น้อย 1693 แฮร์ตสปรอง

**อ้างอิง**
หมวดหมู่:บุคคลที่เสียชีวิตในปี พ.ศ. 2510
หมวดหมู่:บุคคลที่เกิดในปี พ.ศ. 2416
หมวดหมู่:นักดาราศาสตร์ชาวเดนมาร์ก
หมวดหมู่:ผู้ค้นพบดาวเคราะห์น้อย
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดนครนายก)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดนครนายก)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนครนายก
พรรค
คะแนนเสียง
ร้อยละ
ชาติไทย (1)
5,126
3.74
กิจสังคม (2)
250
0.18
พัฒนาชาติไทย (3)
365
0.27
ประชาธิปัตย์ (4)
40,387
29.49
ประชาชนไทย (5)
356
0.26
คนขอปลดหนี้ (6)
680
0.50
ธรรมชาติไทย (7)
218
0.16
แผ่นดินไทย (8)
313
0.23
ไทยรักไทย (9)
79,510
58.06
ความหวังใหม่ (10)
143
0.10
มหาชน (11)
5,275
3.85
ประชากรไทย (12)
174
0.13
ไทยช่วยไทย (13)
273
0.20
แรงงาน (14)
1,319
0.96
ชาติประชาธิปไตย (15)
644
0.47
กสิกรไทย (16)
61
0.04
ทางเลือกที่สาม (17)
58
0.04
รักษ์ถิ่นไทย (18)
159
0.12
พลังเกษตรกร (19)
1,521
1.11
พลังประชาชน (20)
125
0.09
บัตรดี
136,957
95.22
บัตรเสีย
5,031
3.50
ไม่ประสงค์ลงคะแนน
1,841
1.28
ผู้มาใช้สิทธิ์เลือกตั้ง
143,829
77.21
ผู้มีสิทธิ์เลือกตั้ง
186,273
100.00

**ผลการเลือกตั้งแบบแบ่งเขต**

**เขต 1**
เขตเลือกตั้งที่ 1 ประกอบด้วยอำเภอปากพลีและอำเภอเมืองนครนายก

**เขต 2**
เขตเลือกตั้งที่ 2 ประกอบด้วยอำเภอบ้านนาและอำเภอองครักษ์

**ดูเพิ่ม**
 จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544- จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

**อ้างอิง**

**แหล่งข้อมูลอื่น**
  สำนักงานคณะกรรมการการเลือกตั้งประจำจังหวัดนครนายก-  ผลการเลือกตั้งสมาชิกสภาผู้แทนราษฏรเป็นการทั่วไป เมื่อวันที่ 6 กุมภาพันธ์ 2548
นครนายก
หมวดหมู่:การเลือกตั้งในจังหวัดนครนายก
อานามสยามยุทธ (2374–2377)

อานามสยามยุทธ (2374–2377) หรือที่เรียกว่า สงครามสยาม-กัมพูชา พ.ศ. 2374-2377 เริ่มต้นโดยกองกำลังสยามภายใต้การนำของเจ้าพระยาบดินทรเดชา (สิงห์ สิงหเสนี) ที่พยายามยึดครองกัมพูชาและเวียดนามตอนใต้ หลังจากประสบความสำเร็จในช่วงแรกและความพ่ายแพ้ของกองทัพเขมรในยุทธการที่กำปงจามในปี พ.ศ. 2375 การรุกคืบของกองทัพสยามก็ถูกขัดขวางในเวียดนามตอนใต้ในปี พ.ศ. 2376 โดยกองกำลังทหารของราชวงศ์เหงียน เมื่อเกิดการจลาจลในกัมพูชาและลาว กองทัพสยามถอนกำลังออกไป กัมพูชาถูกปล่อยให้อยู่ในการควบคุมของเวียดนาม

**ภูมิหลัง**
ทั้งสยามและเวียดนามกลายเป็นมหาอำนาจหลักในอินโดจีนในช่วงต้นคริสต์ศตวรรษที่ 19 และพยายามที่จะครอบงำกัมพูชาและลาวมากขึ้นเรื่อยๆ เพื่อพยายามครอบครองอำนาจเหนือลุ่มน้ำโขงตอนล่าง การต่อสู้ระหว่างสมาชิกราชวงศ์กัมพูชาในยุคมืดของกัมพูชาทำให้สยามและเวียดนามเข้ามามีอิทธิพลเหนือกัมพูชา พวกเขาจับสมาชิกราชวงศ์กัมพูชาเป็นตัวประกันและเรียกร้องความภักดี
ในปี พ.ศ. 2349 องค์จันทร์พระราชโอรสองค์โตของสมเด็จพระนารายณ์รามาธิบดีศรีสุริโยพรรณ ได้ขึ้นครองราชย์เป็นกษัตริย์แห่งกัมพูชาโดยสยามหลังจากการสวรรคตของพระราชบิดาพระนามว่าสมเด็จพระอุไทยราชาธิราชรามาธิบดี แต่ในที่สุดพระองค์ก็กลายเป็นฝ่ายสนับสนุนญวน

**อ้างอิง**
หมวดหมู่:สงครามเกี่ยวข้องกับกัมพูชา
หมวดหมู่:สงครามเกี่ยวข้องกับเวียดนาม
หมวดหมู่:สงครามเกี่ยวข้องกับไทย
หมวดหมู่:สงครามเกี่ยวข้องกับอาณาจักรรัตนโกสินทร์
หมวดหมู่:การบุกครองกัมพูชา
หมวดหมู่:ความขัดแย้งในปี พ.ศ. 2376
ปีเตอร์ เทย์เลอร์

ปีเตอร์ โทมัส เทย์เลอร์ (Peter Thomas Taylor; 2 กรกฎาคม 1928 - 4 ตุลาคม 1990) เป็นอดีตนักฟุตบอลอาชีพและผู้จัดการทีมชาวอังกฤษ ในฐานะผู้รักษาประตู เขาเป็นนักเตะที่ไม่มีชื่อเสียง แต่เขามีชื่อเสียงเมื่อทำงานเป็นผู้ช่วยผู้จัดการทีมเคียงข้างไบรอัน คลัฟที่ดาร์บีเคาน์ตีและนอตทิงแฮมฟอเรสต์ โดยคว้าแชมป์ดิวิชัน 1 กับทั้งสองสโมสรและยูโรเปี้ยน คัพ 2 สมัยกับนอตทิงแฮมฟอเรสต์
เขาเข้าร่วมทีมคอเวนทรีซิตีในปี ค.ศ. 1945 และได้เป็นผู้รักษาประตูมือ 1 ในฤดูกาล 1953-54 ก่อนที่เขาจะถูกขายให้มิดเดิลส์เบรอในราคา 3,500 ปอนด์ในปี ค.ศ. 1955 และเป็นผู้รักษาประตูให้กับมิดเดิลส์เบรอเป็นเวลา 4 ฤดูกาลเต็ม เขาเสียตำแหน่งในทีมชุดแรกในปี ค.ศ. 1960 และในเดือนมิถุนายน ค.ศ. 1961 เขาย้ายไปร่วมทีมพอร์ทเวลด้วยค่าตัว 750 ปอนด์ เขาย้ายไปร่วมทีมนอกลีกอย่าง เบอร์ตัน อัลเบี้ยน ในเดือนพฤษภาคม ค.ศ. 1962 โดยเขาแขวนถุงมือที่นี่ เขาเริ่มเรียนรู้อาชีพผู้จัดการทีมจาก แฮร์รี่ สตอเรอร์ ผู้จัดการทีมคอเวนทรีในขณะนั้น และสร้างความสัมพันธ์ที่ใกล้ชิดกับไบรอัน คลัฟกองหน้ามิดเดิ้ลส์เบรอ ซึ่งเป็นรุ่นน้องที่อ่อนกว่าเขา 6 ปี

**อ้างอิง**

**แหล่งข้อมูลเจาะจง**

**แหล่งข้อมูลทั่วไป**
 isbn=978-1-85983-771-9- Citation|last=Vignes|first=Spencer|title=Bloody Southerners – Clough and Taylor's Brighton & Hove Odyssey: Clough and Taylor at Brighton|publisher=Biteback|year=2018|isbn=978-1785904363
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นสโมสรฟุตบอลคอเวนทรีซิตี
ศาสนาในประเทศอาเซอร์ไบจาน

มัสยิดบีบี-เฮย์แบตที่บากู ประเทศอาเซอร์ไบจาน
ศาสนาอิสลามเป็นศาสนาที่มีผู้นับถือมากที่สุดในประเทศอาเซอร์ไบจาน แต่ประเทศนี้ถือเป็นประเทศที่ฆราวาสที่สุดในโลกมุสลิม โดยมีจำนวนผู้ที่นับถือศาสนาอิสลามประมาณ 96.9% (CIA, 2010) และ 99.2% (Pew Research Center, 2006) ส่วนใหญ่นับถือนิกายชีอะฮ์ (55-65%) ในขณะที่ส่วนน้อยนับถือนิกายซุนนี (35-45%) ความแตกต่างตามแบบดั้งเดิมไม่ได้รับการกำหนดไว้อย่างชัดเจน
มุสลิมนิกายชีอะฮ์ส่วนใหญ่นับถือตามสำนักญะอ์ฟะรี ส่วนมุสลิมนิกายซุนนีมักตามสำนักฮะนะฟีหรือชาฟิอี เนื่องจากนโยบายอเทวนิยมโซเวียตที่ดำรงมาหลายทศวรรษ ทำให้การนับถือศาสนาในประเทศอาเซอรืไบจานมักเป็นเพียงในนาม และอัตลักษณ์มุสลิมมีแนวโน้มที่จะขึ้นอยู่กับวัฒนธรรมและชาติพันธุ์มากกว่าศาสนา ชีอะฮ์เป็นนิกายที่แพร่หลายในภาคตะวันตก ภาคกลาง และภาคใต้ของประเทศ เดิมทีหมู่บ้านรอบบากูและภูมิภาคแลนแกรานถือเป็นฐานที่มั่นของชีอะฮ์ ในทางตรงกันข้าม ฝ่ายซุนนีเป็นนิกายแพร่หลายในภาคเหนือ
ประชากรส่วนที่เหลือนับถือศาสนาอื่นหรือไม่นับถือศาสนา แม้ว่าจะไม่ได้มีตัวแทนอย่างเป็นทางการก็ตาม ศาสนาหรือความเชื่อดั้งเดิมอื่น ๆ ที่มีผู้นับถือในประเทศหลายคนคือ คริสตจักรอัครทูตอาร์มีเนีย (ที่นากอร์โน-คาราบัค) คริสตจักรรัสเซียออร์ทอดอกซ์ และศาสนาคริสต์นิกายอื่น ๆ
อาเซอร์ไบจานเป็นรัฐฆราวาสเหมือนกับรัฐหลังสหภาพโซเวียตอื่นที่เคยอยู่ภายใต้สหภาพโซเวียต; รัฐธรรมนูญมาตราที่ 48 รับรองเสรีภาพทางศาสนา กฎหมายฉบับ ค.ศ. 1996 ระบุว่าชาวต่างชาติมีเสรีภาพทางความคิด แต่ปฏิเสธสิทธิต่อ "การดำเนินการโฆษณาชวนเชื่อทางศาสนา" เช่น การให้เทศน์ โดยมีความเสี่ยงต่อการจ่ายค่าปรับหรือเนรเทศออกนอกประเทศ

**หมายเหตุ**

**อ้างอิง**

**แหล่งข้อมูลอื่น**
  Albanian-Udi Church reestablished-  Vatican in Baku-  North American Azerbaijani Network – an organization of over 90 groups and churches committed to seeing the Azerbaijani people reached with the gospel of Jesus Christ.- Charles, Robia: "Religiosity in Armenia, Georgia and Azerbaijan" in the  Caucasus Analytical Digest No. 20
ศาสนาอิสลามในประเทศตุรกี

ศาสนาอิสลาม เป็นศาสนาที่มีผู้นับถือมากที่สุดในประเทศตุรกี การปรากฏตัวของศาสนาอิสลามในภูมิภาคที่ปัจจุบันคือประเทศตุรกีสมัยใหม่สืบไปได้ถึงครึ่งหลังของคริสต์ศตวรรษที่ 11 เมื่อเซลจุคเติร์กเริ่มขยายดินแดนไปยังอานาโตเลียตะวันออก
ตามรายงานจากรัฐบาล ประชากรชาวตุรกี 99.8%อย่างไรก็ตาม ข้อมูลเหล่านี้อ้างอิงจากข้อมูลศาสนาที่มีอยู่ ซึ่งระบุอยู่บนบัตรประจำตัวประชาชนของพลเมืองทุกคน โดยส่งต่อจากผู้ปกครองไปยังเด็กแรกเกิดทุกคนโดยอัตโนมัติ และไม่จำเป็นต้องแสดงถึงการเลือกของแต่ละบุคคล นอกจากนี้ ใครก็ตามที่ไม่ได้ลงทะเบียนอย่างเป็นทางการว่าเป็นชาวคริสต์หรือยิวในช่วงก่อตั้งสาธารณรัฐ ก็จะถูกบันทึกเป็นมุสลิมโดยอัตโนมัติ และสิ่งนี้ได้ถูกส่งต่อไปยังคนรุ่นใหม่ ดังนั้น จำนวนอย่างเป็นทางการของชาวมุสลิมยังรวมถึงผู้ที่ไม่มีศาสนา ผู้ที่เปลี่ยนศาสนาจากอิสลามเป็นศาสนาอื่นที่ไม่ใช่อิสลาม และใครก็ตามที่นับถือศาสนาที่แตกต่างจากพ่อแม่ของพวกเขา แต่ยังไม่ได้สมัครขอเปลี่ยนแปลงบันทึกส่วนบุคคลของพวกเขาเป็นมุสลิม เนื่องจากกลุ่มชาติพันธุ์ดั้งเดิมที่ไม่ใช่มุสลิมในตุรกี (เช่น ยิว, อาร์มีเนีย และกรีก) มีจำนวนไม่มากกว่า 0.2% ถึงแม้ว่าการสำรวจบางส่วนจะให้ค่าประมาณที่ต่ำกว่าเล็กน้อยที่ 96.2% โดยสำนักคิดที่มีผู้นับถือมากที่สุดคือสำนักฮะนะฟีของนิกายซุนนี (ประมาณ 90% ของมุสลิมทุกสำนัก) ส่วนนิกายที่เหลือมีเพียงประมาณ 9% จากประชากรมุสลิมทั้งหมด ได้แก่ อาเลวี, ญะอ์ฟะรี (1%) และอะละวี (มีประชากรประมาณ 1 ล้านคน) ซึ่งเทียบเท่าประมาณ 1% ของประชากรมุสลิมในประเทศตุรกี นอกจากนี้ยังมีชนกลุ่มน้อยที่นับถือนิกายศูฟีและไม่อิงนิกายใด ๆ

**หมายเหตุ**

**อ้างอิง**

**อ่านเพิ่ม**
 Bein, Amit.  Ottoman Ulema, Turkish Republic: Agents of Change and Guardians of Tradition (2011) Amazon.com- Karakas, Cemal (2007)  "Turkey. Islam and Laicism Between the Interests of State, Politics and Society". Peace Research Institute Frankfurt (PRIF), Germany, PRIF-Report No. 78/2007.- Smith, Thomas W. (2005) "Between Allah and Ataturk: Liberal Islam in Turkey", The International Journal of Human Rights, Vol. 9, No. 3., pp. 307–325.- Yavuz, M. Hakan. Islamic Political Identity in Turkey (2003)  Amazon.com- Chopra, R.M., Sufism, 2016, Anuradha Prakashan, New Delhi. 978-93-85083-52-5.
*Yavuz, M. Hakan and Öztürk, Ahmet Erdi (2019),  "Turkish Secularism and Islam Under the Reign of Erdoğan", Southeast and Black Sea Studies, Vol. 19, NO. 1; https://doi.org/10.1080/14683857.2019.1580828
ตุรกี
ศาสนาอิสลามในประเทศเช็กเกีย

มัสยิดเบอร์โนในประเทศเช็กเกีย
มีมุสลิมอาศัยอยู่ในประเทศเช็กเกียประมาณ 20,000 คน เทียบเท่า 0.2% ของประชากรทั้งประเทศ โดยมีชุมชนตุรกีเป็นประชากรมุสลิมที่มีจำนวนมากที่สุดของประเทศ
รายงานจากสำมะโน ค.ศ. 2010 มีมุสลิมในประเศเช็กเกียประมาณ 3,500 คน (น้อยกว่า 0.1% ของประชากรทั้งประเทศ) เมื่อเทียบกับ 495 คนใน ค.ศ. 1991
ในเช็กเกียมีมัสยิดสามแห่งที่ปราก เบอร์โน และหนึ่งแห่งที่การ์โลวีวารี

**ประวัติ**
เอกสารแรกของบุคคลที่มีความรู้เกี่ยวกับศาสนาอิสลามเขียนขึ้นใน ค.ศ. 964-965 โดยอิบรอฮีม อิบน์ ยะอ์กูบ พ่อค้าชาวยิวจากสเปนของมุสลิม บันทึกความทรงจำของเขาได้รับการตีพิมพ์ในภายหลัง เพื่อเป็นหนึ่งในเรื่องราวแรก ๆ เกี่ยวกับยุโรปกลางในโลกอิสลาม
ในช่วงการล้อมเวียนนาสองครั้ง ฝ่ายสงครามลาดตระเวนของกองทัพออตโตมันที่กำลังจะมาถึง เดินทางถึงมอเรเวีย ความสัมพันธ์ทางการค้าที่แข็งแกร่งระหว่างออสเตรีย-ฮังการีกับจักรวรรดิออตโตมันเกิดขึ้นในคริสต์ศตวรรษที่ 19 มุสลิมในช่วงปลายคริสต์ศตวรรษที่ 19 เริ่มเข้ามาตั้งถิ่นฐานในดินแดนเช็กหลังบอสเนียกลายเป็นส่วนหนึ่งของจักรวรรดิออสเตรีย-ฮังการี
เดิมทีอิทธิพลของศาสนาอิสลามต่อวัฒนธรรมในดินแดนเช็กมีน้อย

**สมัยใหม่**

**อ้างอิง**
 Miloš Mendel, Jiří Bečka, Islám a české země, Olomouc, Votobia, 1998. 80-7220-034-8- Miloš Mendel, Bronislav Ostřanský, Tomáš Rataj, Islám v srdci Evropy, Praha, Academia, 2008. 978-80-200-1554-9

**แหล่งข้อมูลอื่น**
(ข้อความทั้งหมดเป็นภาษาเช็ก)-  Portal of Islam in the Czech Republic-  History of Islam in the Czech Republic
แหล่งกำเนิดแสง

แสงอาทิตย์
แหล่งกำเนิดแสง คือวัตถุที่เปล่งแสงออกมาเอง อย่างไรก็ตาม ในความหมายกว้าง ๆ แหล่งกำเนิดแสงยังรวมถึงวัตถุที่เปล่งแสงเนื่องจากการสะท้อนหรือการหักเหของแสงที่ได้รับจากแหล่งอื่น ๆ

**ประเภทแหล่งกำเนิดแสง**
แหล่งกำเนิดแสงอาจแบ่งออกได้เป็นแหล่งกำเนิดแสงตามธรรมชาติ และแหล่งกำเนิดแสงประดิษฐ์

**แหล่งกำเนิดแสงธรรมชาติ**
ดวงอาทิตย์เป็นแหล่งกำเนิดแสงธรรมชาติที่สำคัญที่สุด นอกจากนี้ยังมีเทห์ฟากฟ้า เช่น ดวงจันทร์ และดาวต่าง ๆ เป็นเวลานานแล้วที่ดวงอาทิตย์เป็นแหล่งกำเนิดแสงหลักสำหรับมนุษย์ที่อาศัยอยู่บนโลก และมีแหล่งกำเนิดแสงจากธรรมชาติเท่านั้น รวมทั้งดวงจันทร์และดวงดาวในเวลากลางคืน
นอกจากนี้ แหล่งกำเนิดแสงธรรมชาติยังรวมถึงท้องฟ้าสีคราม เมฆ หมอก รุ้งกินน้ำ ทรงกลด และวัตถุอื่น ๆ บน พื้นผิวโลก ที่สะท้อนแสงอาทิตย์โดยตรงหรือโดยอ้อม แสงในชั้นบรรยากาศอื่นๆ ได้แก่ ฟ้าแลบ และ แสงเหนือแสงใต้ ลูมิโนฟอร์ธรรมชาติอื่นๆ บนพื้นผิวโลก ได้แก่ หินหลอมเหลว ที่ปะทุ พืชและสัตว์ที่เกิดฟอสฟอเรสเซนซ์ และแร่ธาตุที่เรืองแสง

**แหล่งกำเนิดแสงประดิษฐ์**
แสงจากไดโอดเปล่งแสง
แหล่งกำเนิดแสงประดิษฐ์ ได้แก่ ตะเกียงแก๊ส เปลวไฟ เช่น เทียนไข หลอดไฟฟ้า และอื่น ๆ อีกมากมาย- เทียนไข- คบเพลิง- โคมไฟ- แสงไฟหินปูน- หลอดไส้ร้อนแบบธรรมดา- หลอดไฟฟ้า- หลอดฟลูออเรสเซนต์- ไดโอดเปล่งแสง (LED)- เลเซอร์- การแผ่รังสีซิงโครตรอน

**อ้างอิง**
หมวดหมู่:แหล่งกำเนิดแสง
หมวดหมู่:การเรืองแสง
หมวดหมู่:ทัศนศาสตร์
หมวดหมู่:แสง
วอลอดือมือร์ อีวานอวึช รือบัก

วอลอดือมือร์ อีวานอวึช รือบัก (Володи́мир Іва́нович Риба́к; 30 พฤศจิกายน พ.ศ. 2514 – ประมาณ 17 เมษายน พ.ศ. 2557) เป็นนักการเมืองชาวยูเครนที่ถูกกองกำลังอาสาสมัครสนับสนุนรัสเซียลักพาตัว ทรมาน และสังหารเมื่อวันที่ 17 เมษายน พ.ศ. 2557 การสังหารรือบักถือเป็นหนึ่งในคดีอาชญากรรมสงครามคดีแรก ๆ ที่กองกำลังฝักใฝ่รัสเซียถูกกล่าวโทษว่าก่อขึ้นระหว่างสงครามรัสเซีย–ยูเครน

**ประวัติ**
รือบักเกิดเมื่อ พ.ศ. 2514 ที่นครฮอร์ลิวกาในแคว้นดอแนตสก์ เขาสำเร็จการศึกษาจากสถาบันยานยนต์และทางหลวงแห่งมหาวิทยาลัยเทคนิคแห่งชาติดอแนตสก์ใน พ.ศ. 2538 และจากสถาบันการจัดการบุคลากรระหว่างภูมิภาคใน พ.ศ. 2545
ตั้งแต่ พ.ศ. 2538 ถึง พ.ศ. 2552 รือบักทำงานในแผนกสืบสวนอาชญากรรมของตำรวจนครฮอร์ลิวกา ใน พ.ศ. 2552 เขาได้เข้าร่วมพรรคสหภาพรวมกลุ่มชาวยูเครน "ปิตุภูมิ" (บัจกิวช์ชือนา) และในปีถัดมาก็ได้เป็นประธานพรรคสาขาฮอร์ลิวกา
ในเดือนพฤศจิกายน พ.ศ. 2553 รือบักได้เป็นสมาชิกสภานครฮอร์ลิวกา ระหว่างการเลือกตั้งรัฐสภายูเครน พ.ศ. 2555 เขาลงสมัครรับเลือกตั้งในฐานะผู้สมัครจากพรรคบัจกิวช์ชือนาที่เขตเลือกตั้งที่ 41 (เขตบูดอนนิวสกึยของนครดอแนตสก์) และได้อันดับที่ 4 ด้วยคะแนนเสียง 5,195 คะแนน (ร้อยละ 4.55; ออแลกซันดร์ บอบกอว์ จากพรรคแห่งภูมิภาค ชนะการเลือกตั้งในเขตดังกล่าวด้วยคะแนนเสียงร้อยละ 80.85)
รือบักเป็นผู้สนับสนุนการประท้วงยูโรไมดานระหว่าง พ.ศ. 2556–2557
รือบักถูกกลุ่มแบ่งแยกดินแดนลักพาตัวไปเมื่อวันที่ 17 เมษายน พ.ศ. 2557 ระหว่างที่เขาพยายามเข้าอาคารสภานครฮอร์ลิวกาเพื่อชักธงชาติยูเครนเหนืออาคาร ต่อมามีผู้พบศพของเขาพร้อมกับศพอีกสองศพในแม่น้ำกาแซนนึยตอแรตส์บริเวณนิคมรัยฮอรอดอก ใกล้นครสลอวิยันสก์ ผู้เสียชีวิตอีกสองคนได้แก่ ยูรีย์ ปอเปรากา นักศึกษาจากสถาบันสารพัดช่างเคียฟ และยูรีย์ เดียกอว์สกึย ชายวัย 25 ปีจากนครสตรึยในแคว้นลวิว ร่างของทั้งสามเต็มไปด้วยรอยไหม้และบาดแผลถูกแทง หน้าท้องของทั้งสามถูกคว้านออก ตามรายงานทางนิติวิทยาศาสตร์ เหยื่อทั้งสามจมน้ำในขณะที่ยังมีชีวิตอยู่
ใน พ.ศ. 2558 มีการติดตั้งแผ่นป้ายอนุสรณ์แด่รือบักในเมืองสลอวิยันสก์หลังจากที่เมืองนี้ได้รับการปลดปล่อยจากกองกำลังรัสเซีย
ในเดือนพฤษภาคม พ.ศ. 2563 อีกอร์ กีร์กิน หนึ่งในผู้วางแผนจัดการกองกำลังอาสาสมัครของสาธารณรัฐประชาชนดอแนตสก์ ยอมรับระหว่างการให้สัมภาษณ์แก่ดมีตรี กอร์ดอน นักข่าวชาวยูเครน ว่าตนเองมีส่วนรับผิดชอบในการสังหารรือบัก โดยกล่าวว่า "แน่นอนว่ารือบักในฐานะผู้ที่ต่อต้าน 'กองกำลังอาสาสมัคร' อย่างแข็งขันถือเป็นศัตรูในสายตาของผม และการตายของเขาอาจถือเป็นความรับผิดชอบของผมส่วนหนึ่งด้วย"

**อ้างอิง**
หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่เสียชีวิตในปี พ.ศ. 2557
หมวดหมู่:บุคคลจากฮอร์ลิวกา
หมวดหมู่:นักการเมืองยูเครน
หมวดหมู่:บุคคลที่ถูกลักพาตัว
หมวดหมู่:บุคคลที่ถูกฆ่าในประเทศยูเครน
หมวดหมู่:เหยื่อฆาตกรรม
แม่แบบ:เหตุการณ์ปัจจุบัน/2566 พฤษภาคม 1

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** รัสเซียยิงขีปนาวุธร่อนและโดรนโจมตียูเครน ในบรรดาเป้าหมายที่โจมตีคือเขตอุตสาหกรรมในเมืองเปาลอฮรัด แคว้นดนีปรอแปตร็อวสก์ ซึ่งการระเบิดขนาดใหญ่สร้างความเสียหายหรือทำลายอาคารอพาร์ตเมนต์ 19 หลังและบ้าน 25 หลัง โดยมีรายงานผู้ได้รับบาดเจ็บ 34 คน กองทัพยูเครนกล่าวว่าพวกเขายิงสกัดขีปนาวุธ 15 จาก 18 ลูกที่รัสเซียยิง  (เดอะการ์เดียน)
** นายพล Oleksandr Syrskyi กล่าวว่ากองทัพยูเครนได้ยึดคืนบางส่วนของเมืองบัคมุตตอนกลางแล้ว แต่สถานการณ์บนพื้นดิน "ยังคงยาก"  (รอยเตอร์ส)- มีการจุดชนวนระเบิดบนถนนระหว่างกรุงโซเฟียและเมืองซาโมคอฟ ประเทศบัลแกเรีย เชื่อว่าเป้าหมายคือ Ivan Geshev หัวหน้าอัยการของบัลแกเรีย ซึ่งมีขบวนรถสัญจรไปมาอยู่บนถนนในเวลานั้น ไม่มีรายงานผู้ได้รับบาดเจ็บ เหตุระเบิดดังกล่าวเจ้าหน้าที่ระบุว่าเป็นการก่อการร้าย  (บีเอ็นที)
ธุรกิจและเศรษฐกิจ- สถาบันคุ้มครองเงินฝากเข้าควบคุมธนาคาร First Republic Bank ในขณะที่เจพีมอร์แกนเชส ตกลงที่จะซื้อ "สินทรัพย์ส่วนใหญ่" และรับ "เงินฝากและหนี้สินอื่น ๆ" ของธนาคาร ซึ่งเป็นการล้มละลายของธนาคารที่ใหญ่เป็นอันดับสองในประวัติศาสตร์ของสหรัฐ  (ซีเอ็นเอ็น)
กีฬา- ลูกา เบรเซลคว้าแชมป์สนุกเกอร์ชิงแชมป์โลกรายการแรก โดยเอาชนะมาร์ค เซลบีด้วยคะแนน 18–15 รอบชิงชนะเลิศที่เดอะครูซิเบิลในเชฟฟีลด์ ประเทศอังกฤษ เบรเซลกลายเป็นผู้เล่นคนแรกจากทวีปยุโรปที่ชนะการแข่งขัน  (บีบีซีสปอร์ต)
}
แม่แบบ:เหตุการณ์ปัจจุบัน/2566 พฤษภาคม 2

ความขัดแย้งและการโจมตีทางอาวุธ- วิกฤตการณ์ซูดาน พ.ศ. 2566
** กองกำลังสนับสนุนฉับไวยึดเมืองเจเนนาซึ่งเป็นเมืองเอกของรัฐดาร์ฟูร์ตะวันตกได้อีกครั้ง หลังจากการสู้รบหนึ่งสัปดาห์และมีผู้เสียชีวิตกว่า 200 คน   (Middle East Eye)  (Dabanga Sudan) 
** จำนวนผู้ลี้ภัยชาวซูดานเนื่องจากความขัดแย้งที่ดำเนินอยู่มีมากกว่า 100,000 คนหลังจากนั้นเพียงไม่กี่วัน  (รอยเตอร์ส)
กฎหมายและอาชญากรรม- รัฐสภายูกันดาผ่านกฎหมายต่อต้าน LGBTQ+ ฉบับใหม่ หลังจากประธานาธิบดีโยเวรี มูเซเวนีร้องขอให้มีการปฏิรูป ร่างกฎหมายยังคงโทษประหารชีวิตสำหรับ "พฤติกรรมรักร่วมเพศที่เลวร้าย"  (รอยเตอร์ส)- กระทรวงกลาโหมสหรัฐประกาศว่าจะส่งกองกำลัง 1,500 นายไปตามแนวชายแดนเม็กซิโกเพื่อให้ความช่วยเหลือด้านการบริหารที่ไม่ใช่การบังคับใช้กฎหมายแก่หน่วยลาดตระเวนชายแดนสหรัฐ  (ซีเอ็นเอ็น)
ธุรกิจและเศรษฐกิจ- สมาคมนักเขียนแห่งอเมริกาหยุดงานประท้วงเป็นครั้งแรกนับตั้งแต่ พ.ศ. 2550–2551  (ลอสแองเจลีสไทมส์)- สายการบินโกเฟิร์สของอินเดียยื่นฟ้องต่อศาลกฎหมายบริษัทแห่งชาติ (National Company Law Tribunal) โดยกล่าวโทษเครื่องยนต์ที่ผลิตโดยแพรตต์แอนด์วิทนีย์ ว่า "ผิดพลาด" ที่ทำให้เครื่องบินราวครึ่งหนึ่งของฝูงบินหยุดชะงัก ส่งผลให้สายการบินสูญเสียรายได้ไป 1.32 หมื่นล้านรูปี (1.32 พันล้านดอลลาร์)  (รอยเตอร์ส)
}
แม่แบบ:เหตุการณ์ปัจจุบัน/2566 พฤษภาคม 3

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** รัสเซียกล่าวหายูเครนว่าพยายามลอบสังหารประธานาธิบดีวลาดีมีร์ ปูติน หลังโดรน 2 ลำถูกยิงตกใกล้กับเครมลิน โฆษกอ้างว่าปูตินไม่ได้อยู่ในเครมลินในขณะที่เกิดการโจมตี วิดีโอแสดงให้เห็นโดรนอย่างน้อยหนึ่งลำที่ชนบริเวณนั้น ยูเครนปฏิเสธว่าไม่มีส่วนเกี่ยวข้องกับการโจมตีครั้งนี้  (บีบีซีนิวส์)
** หน่วยบริการความมั่นคงแห่งสหพันธรัฐของรัสเซีย ระบุว่า ได้จับกุมสายลับยูเครน 7 คน ที่ถูกกล่าวหาว่าวางแผน "ก่อวินาศกรรมและก่อการร้ายหลายชุด" ในไครเมีย รวมถึงลอบโจมตีเซียร์เกย์ อักซีนอฟ ประมุขของสาธารณรัฐไครเมีย  (รอยเตอร์ส)
** กองทัพรัสเซียยิงถล่มแคว้นแคร์ซอนทำให้พลเรือนเสียชีวิต 16 รายและบาดเจ็บอีก 22 ราย  (รอยเตอร์ส)- วิกฤตการณ์ซูดาน พ.ศ. 2566
** กองทัพอากาศออสเตรเลียอพยพชาวออสเตรเลีย 36 คนออกจากซูดานในชั่วข้ามคืน  (ซิดนีย์มอร์นิ่งเฮรัลด์)  (เอบีซีนิวส์ออสเตรเลีย)
** กระทรวงต่างประเทศซูดานใต้ประกาศว่ามีการตกลงหยุดยิงเป็นเวลา 7 วันในซูดาน ตั้งแต่วันที่ 4 ถึงวันที่ 11 พฤษภาคม  (Firstpost)  (รอยเตอร์ส)
กฎหมายและอาชญากรรม- เหตุกราดยิงโรงเรียนประถมวลาดีสลาฟ ริบนีการ์
** เด็กชายคนหนึ่งกราดยิงหมู่ในโรงเรียนประถมในกรุงเบลเกรด ประเทศเซอร์เบีย ส่งผลให้มีผู้เสียชีวิต 9 คน  (รอยเตอร์ส)- สภาบริหารแห่งรัฐพม่าอภัยโทษนักโทษการเมือง 2,153 คนเนื่องในวันวิสาขบูชา  (เอบีซีนิวส์)  (ชินหัว)- รามัน ปราตาเชวิช นักเคลื่อนไหวและบล็อกเกอร์ชาวเบลารุสถูกตัดสินจำคุกแปดปี  (อาช็องซ์ฟร็องซ์เปร็ส ผ่านการรายงานจาก Barron's)
ธุรกิจและเศรษฐกิจ- คณะกรรมการธนาคารโลกได้เลือกอาเจย์ บันกา ผู้บริหารธุรกิจชาวอเมริกันให้เป็นประธานกลุ่มธนาคารโลกคนต่อไป  (รอยเตอร์ส)
}
แม่แบบ:เหตุการณ์ปัจจุบัน/2566 พฤษภาคม 4

กฎหมายและอาชญากรรม- การบุกเข้าอาคารรัฐสภาสหรัฐ พ.ศ. 2564
** สมาชิกสี่คนของ Proud Boys ถูกตัดสินว่ามีความผิดฐานสมรู้ร่วมคิดปลุกระดมโดยคณะลูกขุนในวอชิงตัน ดี.ซี. เนื่องจากบทบาทของพวกเขาในการบังคับขัดขวางการถ่ายโอนอำนาจอย่างสันติจากสหรัฐในขณะนั้น จากประธานาธิบดีดอนัลด์ ทรัมป์สู่โจ ไบเดน หลังการเลือกตั้งประธานาธิบดีใน พ.ศ. 2563  (ซีเอ็นเอ็น)- มีผู้เสียชีวิต 10 คนและอีก 15 คนได้รับบาดเจ็บจากเหตุกราดยิงในเขตมลาเดโนวัซ กรุงเบลเกรด ประเทศเซอร์เบีย เหตุการณ์ดังกล่าวเป็นเหตุกราดยิงครั้งที่ 2 ในเมืองในรอบ 48 ชั่วโมง โดยเกิดขึ้นหนึ่งวันหลังจากเหตุกราดยิงที่โรงเรียนประถมวลาดีสลาฟ ริบนีการ์  (Telegraf.rs)- หลังจากการตามล่าหลายรัฐในสหรัฐ คอรีย์ แฮร์ริสัน ชายสี่คนสุดท้ายที่หลบหนีจากเรือนจำมิสซิสซิปปีเมื่อเดือนที่แล้ว ถูกควบคุมตัว ทางการกล่าวว่า ก่อนหน้านี้ ผู้หลบหนีสองคนถูกพบเป็นศพในเมืองคาร์เธจ รัฐมิสซิสซิปปี และเมืองนิวออร์ลีนส์ รัฐลุยเซียนา ตามลำดับ ขณะที่อีกคนถูกจับในรัฐเท็กซัส  (ซีเอ็นเอ็น)- คณะลูกขุนตัดสินว่าเพลง "Thinking Out Loud" ของเอ็ด ชีแรน ที่ชนะรางวัลแกรมมี่ไม่ได้ละเมิดลิขสิทธิ์เพลง "Let's Get It On" ของ มาร์วิน เกย์  (ซีเอ็นเอ็น)
ธุรกิจและเศรษฐกิจ- ธนาคารกลางยุโรปขึ้นอัตราดอกเบี้ย 1 ใน 4 ของจุดเปอร์เซ็นต์ ซึ่งเป็นการขึ้นที่น้อยที่สุดนับตั้งแต่เริ่มขึ้นดอกเบี้ยในเดือนกรกฎาคม  (Barron's)
}
แม่แบบ:เหตุการณ์ปัจจุบัน/2566 พฤษภาคม 5

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** เยฟเกนี ปรีโกจีน ผู้นำกลุ่มวากเนอร์ ประกาศว่า พวกเขาจะออกจากเมืองบัคมุต ในวันที่ 10 พฤษภาคม พ.ศ. 2566 เนื่องจากไม่มีกระสุน และส่งมอบตำแหน่งให้กับหน่วยของกระทรวงกลาโหมรัสเซีย  (Meduza)
ภัยพิบัติและอุบัติเหตุ- แผ่นดินไหวในคาบสมุทรโนโตะ พ.ศ. 2566
** มีผู้เสียชีวิต 1 คนและบาดเจ็บอีก 22 คนจากเหตุแผ่นดินไหวขนาด 6.2 ในจังหวัดอิชิกาวะ ประเทศญี่ปุ่น  (เอพี)
สุขภาพและสิ่งแวดล้อม- การระบาดทั่วของโควิด-19
** องค์การอนามัยโลกประกาศว่า โรคติดเชื้อไวรัสโคโรนา 2019 ไม่ถือเป็นเหตุฉุกเฉินด้านสุขภาพระดับโลกอีกต่อไป  (เอบีซีนิวส์)
กฎหมายและอาชญากรรม- รัฐบาลทหารพม่าเปลี่ยนโทษนักโทษ 38 คนจากโทษประหารชีวิตเป็นจำคุกตลอดชีวิต ซึ่งเป็นส่วนหนึ่งของการนิรโทษกรรมในวงกว้าง  (อัลญะซีเราะฮ์)
ความสัมพันธ์ระหว่างประเทศ- รัฐบาลอิหร่านขับนักการทูตชาวอาเซอร์ไบจาน 4 คน  (Tasnim)
ธุรกิจและเศรษฐกิจ- วุฒิสภาโบลิเวียอนุมัติสิ่งที่เรียกว่า "กฎหมายทองคำ" ซึ่งมีเป้าหมายเพื่อสร้างรายได้จากทองคำสำรองเพื่อการค้าระหว่างประเทศ ท่ามกลางความกังวลเกี่ยวกับการขาดแคลนดอลลาร์   (รอยเตอร์ส)
กีฬา- ซีเกมส์ 2023
** มีพิธีเปิดการแข่งขันมหกรรมกีฬาซีเกมส์ 2023 ที่ประเทศกัมพูชา อย่างเป็นทางการ  (ประชาชาติธุรกิจ)
}
แม่แบบ:เหตุการณ์ปัจจุบัน/2566 พฤษภาคม 6

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** ซาฮาร์ ปรีเลปีน นักเขียนชาตินิยมชาวรัสเซียได้รับบาดเจ็บและคนขับของเขาเสียชีวิตเมื่อรถของพวกเขาโดนคาร์บอมบ์ในแคว้นนิจนีนอฟโกรอด ประเทศรัสเซีย  (บีบีซีนิวส์)
กฎหมายและอาชญากรรม- มีผู้เสียชีวิต 8 รายและบาดเจ็บ 7 รายระหว่างเหตุกราดยิงที่ห้างสรรพสินค้าในเมืองอัลเลน รัฐเท็กซัส สหรัฐ ผู้กระทำความผิดถูกตำรวจสังหาร  (ซีเอ็นเอ็น)
การเมืองและการเลือกตั้ง- พระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร
** สมเด็จพระเจ้าชาลส์ที่ 3 ทรงประกอบพระราชพิธีราชาภิเษก เป็นพระมหากษัตริย์แห่งสหราชอาณาจักร พร้อมทั้งสถาปนาสมเด็จพระราชินีคามิลลาอย่างเป็นทางการ  (บีบีซีไทย)
}
แม่แบบ:เหตุการณ์ปัจจุบัน/2566 พฤษภาคม 7

ความขัดแย้งและการโจมตีทางอาวุธ- วิกฤตการณ์ซูดาน พ.ศ. 2566
** เอริเทรียถูกกล่าวหาว่าบังคับเนรเทศและส่งกลับชาวเอริเทรีย 3,500 คนจากซูดานไปยังเทเซนีย์และเมืองอื่น ๆ ใกล้ชายแดนซูดาน-เอริเทรีย  (เดอะการ์เดียน)
ภัยพิบัติและอุบัติเหตุ- ยอดผู้เสียชีวิตจากน้ำท่วมเมื่อวันที่ 6 พฤษภาคมในหมู่บ้าน Bushushu และ Nyamukubi ในจังหวัดซูด-กีวู สาธารณรัฐประชาธิปไตยคองโก เพิ่มขึ้นเป็น 401 คน  (อัลญะซีเราะฮ์)
กฎหมายและอาชญากรรม- มีผู้เสียชีวิต 8 คนและบาดเจ็บอีก 9 คนเมื่อคนขับพุ่งชนกลุ่มคนเดินถนนในเมืองบราวน์สวิลล์ รัฐเท็กซัส สหรัฐ  (เควีอีโอ-ทีวี)
การเมืองและการเลือกตั้ง- เอ็กเร็ม อิมาโมกลู ถูกโจมตีระหว่างการหาเสียงในเมืองแอร์ซูรุม โดยการหาเสียงถูกขัดจังหวะเนื่องจากก้อนหินที่ขว้างมาจากฝูงชน  (Gazete DuvaR)
ความสัมพันธ์ระหว่างประเทศ- ชิลีประกาศว่าผู้อพยพชาวเวเนซุเอลา 115 คนถูกส่งตัวกลับเวเนซุเอลาในเที่ยวบินเพื่อมนุษยธรรม หลังจากติดอยู่ที่ชายแดนติดกับเปรู ทำให้เกิดความตึงเครียดระหว่างเปรูและชิลี  (รอยเตอร์ส)- สันนิบาตอาหรับยอมให้ซีเรียเข้าเป็นสมาชิกอีกครั้ง หลังจากถูกระงับไปเมื่อ 12 ปีที่แล้วเนื่องจากสงครามกลางเมืองในซีเรีย  (Al Arabiya)
}
แม่แบบ:เหตุการณ์ปัจจุบัน/2566 พฤษภาคม 8

ภัยพิบัติและอุบัติเหตุ- มีผู้หญิง 3 คนเสียชีวิตและอีก 3 คนได้รับบาดเจ็บเมื่อเครื่องบินมิโคยัน-กูเรวิชค์ มิก-21 ของกองทัพอากาศอินเดียชนเข้ากับบ้านหลังหนึ่งใน Hanumangarh รัฐราชสถาน นักบินดีดตัวออกจากเครื่องบินได้อย่างปลอดภัย  (เดอะไทม์ออฟอินเดีย)
กฎหมายและอาชญากรรม- อิหร่านประหารชีวิตชาย 2 คนฐานดูหมิ่นศาสนา  (ด็อยท์เชอเว็ลเลอ)
}
แม่แบบ:เหตุการณ์ปัจจุบัน/2566 พฤษภาคม 9

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** Arman Soldin นักข่าวชาวฝรั่งเศสเสียชีวิตจากการโจมตีด้วยจรวดของรัสเซียในเมืองชาซิวยาร์, แคว้นดอแนตสก์ ขณะทำงานให้กับสำนักข่าวอาช็องซ์ฟร็องซ์เปร็ส  (Le Monde)
กฎหมายและอาชญากรรม- คณะลูกขุนเก้าคนในศาลรัฐบาลกลางแมนฮัตตันตัดสินว่าดอนัลด์ ทรัมป์ อดีตประธานาธิบดีสหรัฐ ต้องรับผิดต่อการล่วงละเมิดทางเพศนักเขียนนิตยสารอี. ฌอง แคร์โรลล์ในช่วงทศวรรษ 1990 และยังพบว่าเขาต้องรับผิดฐานหมิ่นประมาทเธอ ทรัมป์ได้รับคำสั่งให้จ่ายเงินให้แคร์โรลล์ 5 ล้านดอลลาร์  (รอยเตอร์ส)- อัยการรัฐบาลกลางสหรัฐยื่นฟ้องคดีอาญาต่อจอร์จ ซานโตส ผู้แทนราษฎรสหรัฐ โดยมีคำฟ้องภายใต้ตราประทับ  (ซีเอ็นเอ็น)
ความสัมพันธ์ระหว่างประเทศ- รัฐบาลแคนาดาขับเจ้าเหว่ย นักการทูตชาวจีน หลังถูกกล่าวหาว่าจ้าวพุ่งเป้าไปที่ไมเคิล ชอง นักการเมืองแคนาดา จีนปฏิเสธข้อกล่าวหาดังกล่าวและระบุว่าการกระทำดังกล่าวจะบ่อนทำลายความสัมพันธ์ทวิภาคี  (ซีเอ็นเอ็น)
** จีนขับเจนนิเฟอร์ ลินน์ ลาลอนเด นักการทูตชาวแคนาดาในการตัดสินใจแบบตัวต่อตัวหลังการขับไล่เจ้าเหว่ย  (เอบีซีนิวส์)- รัฐสภาฝรั่งเศสลงมติเป็นเอกฉันท์ให้กลุ่มวากเนอร์ กลุ่มกึ่งทหารของรัสเซียเป็นองค์กรก่อการร้าย  (Politico)
}
แม่แบบ:เหตุการณ์ปัจจุบัน/2566 พฤษภาคม 10

ภัยพิบัติและอุบัติเหตุ- มีผู้ได้รับบาดเจ็บ 4 รายหลังจากเกิดแผ่นดินไหวขนาด 5.2 ใกล้เมืองคิซาราซุ จังหวัดชิบะ ประเทศญี่ปุ่น  (เคียวโดนิวส์)- เกิดเหตุรถไฟใต้ดินชนกับทาวเวอร์เครนที่ตกลงมาในเมืองไถจง ประเทศไต้หวัน ส่งผลให้ผู้โดยสาร 1 คนเสียชีวิตและอีก 10 คนได้รับบาดเจ็บ  (ไต้หวันนิวส์)
กฎหมายและอาชญากรรม- การตรวจพิจารณาในประเทศรัสเซีย
** ศาลในแคว้นตเวียร์ ประเทศรัสเซีย พิพากษาจำคุกกวีคนหนึ่งเป็นเวลา 4 ปี ฐานท่องบทกวีวิจารณ์การรุกรานยูเครนโดยรัสเซีย พ.ศ. 2565  (เอพี)- จอร์จ ซานโตส ผู้แทนสหรัฐ ถูกตั้งข้อหา 13 กระทงในข้อหาฉ้อโกงและอาชญากรรมทางการเงินอื่น ๆ และถูกควบคุมตัว  (เดอะวอชิงตันโพสต์)
ความสัมพันธ์ระหว่างประเทศ- คณะกรรมการมาตรฐานของโปแลนด์มีมติให้เอกสารของรัฐบาลทั้งหมดที่เกี่ยวข้องกับแคว้นคาลีนินกราด ดินแดนกึ่งส่วนแยกของรัสเซียใช้ชื่อภาษาโปแลนด์ว่า Królewiec Oblast ชื่อนี้นำมาจากชื่อในภาษาโปแลนด์ของสถานที่ตั้งแต่คริสต์ศตวรรษที่ 14 รัสเซียคัดค้านการเปลี่ยนแปลง โดยระบุลักษณะการเคลื่อนไหวว่าเป็น "การกระทำที่ไม่เป็นมิตร"  (สำนักข่าวโปแลนด์)  (เดอะไทม์ส)
}
แม่แบบ:เหตุการณ์ปัจจุบัน/2566 พฤษภาคม 11

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** เยฟเกนี ปรีโกจีน ผู้นำวากเนอร์กรุ๊ป ยืนยันว่ากองทัพยูเครนยึดบางส่วนของเมืองบัคมุตในแคว้นดอแนตสก์จากกองกำลังของเขาได้แล้ว  (รอยเตอร์ส)
** กระทรวงกลาโหมของสหราชอาณาจักรยืนยันว่าได้จัดหาขีปนาวุธร่อนสตอร์มชาโดว์ให้กับยูเครนแล้ว  (บีบีซีนิวส์)
สุขภาพและสิ่งแวดล้อม- องค์การอนามัยโลกกล่าวว่าโรคฝีดาษลิงไม่ถือเป็นเหตุฉุกเฉินด้านสุขภาพทั่วโลกอีกต่อไป แต่ยังคงเป็นภัยคุกคามในแอฟริกา  (ฟร็องส์แว็งต์-กัทร์)
กฎหมายและอาชญากรรม- มีผู้เสียชีวิต 2 คนจากเหตุกราดยิงที่โรงงานเมอร์เซเดส-เบนซ์ในซินเดลฟิงเงน รัฐบาเดิน-เวือร์ทเทิมแบร์ค ประเทศเยอรมนี ผู้กระทำความผิดถูกจับ  (เอพี)
การเมืองและการเลือกตั้ง-  Muharrem İnce ผู้สมัครชิงตำแหน่งประธานาธิบดีตุรกีประกาศถอนตัว 3 วันก่อนการเลือกตั้ง   (บีบีซีนิวส์)
ธุรกิจและเศรษฐกิจ- คณะกรรมการนโยบายการเงินของธนาคารแห่งประเทศอังกฤษปรับขึ้นอัตราดอกเบี้ยเป็น 4.5% ซึ่งเป็นระดับสูงสุดในสหราชอาณาจักรนับตั้งแต่วิกฤตการเงินใน พ.ศ. 2551  (เอพี)- อีลอน มัสก์ประกาศว่าเขาได้เลือกซีอีโอคนใหม่ของเอ็กซ์คอร์ป ซึ่งเป็นเจ้าของทวิตเตอร์  (รอยเตอร์ส)
วิทยาศาสตร์และเทคโนโลยี- เครื่องปฏิกรณ์ไมโครโมดูลาร์เครื่องแรกของโลกได้รับการประกาศให้สร้างขึ้นที่ Chalk River Laboratories ในแคนาดาโดย Global First Power  (ซีทีวี)
}
แม่แบบ:เหตุการณ์ปัจจุบัน/2566 พฤษภาคม 12

กฎหมายและอาชญากรรม- ผลพวงจากเหตุกราดยิงโรงเรียนประถมวลาดีสลาฟ ริบนีการ์และเหตุกราดยิงในประเทศเซอร์เบีย 4 พฤษภาคม พ.ศ. 2566
** ผู้ประท้วงหลายหมื่นคนเดินขบวนอย่างสงบในกรุงเบลเกรด ประเทศเซอร์เบีย ประท้วงต่อต้านประธานาธิบดีอาเล็กซานดาร์ วูชิช และตำหนิเขาทางอ้อมที่ก่อให้เกิดเหตุกราดยิงครั้งใหญ่ 2 ครั้งล่าสุดในเซอร์เบีย โดย "สร้างบรรยากาศแห่งความสิ้นหวังและความแตกแยก"  (เดอะการ์เดียน)
ความสัมพันธ์ระหว่างประเทศ- อิหร่านปล่อยตัวพลเมืองฝรั่งเศส 2 คนด้วยเหตุผลด้านมนุษยธรรม  (Tasnim)
ธุรกิจและเศรษฐกิจ- อีลอน มัสก์ ประกาศว่าเขาได้เลือกลินดา ยัคคาริโน่ ผู้บริหารเอ็นบีซียูนิเวอร์แซล เป็นกรรมการผู้จัดการคนใหม่ของเอ็กซ์คอร์ปซึ่งเป็นเจ้าของทวิตเตอร์  (รอยเตอร์ส)
กีฬา- การระงับที่กำหนดในเดือนพฤศจิกายน พ.ศ. 2565 โดยคณะกรรมการพาราลิมปิกสากลเกี่ยวกับนักกีฬาจากเบลารุสและรัสเซียถูกยกเลิก อย่างไรก็ตาม นักกีฬาจะยังคงถูกแบนจากรายการชิงแชมป์โลกต่อไป  (บีบีซีนิวส์)
}
แม่แบบ:เหตุการณ์ปัจจุบัน/2566 พฤษภาคม 13

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** รัสเซียยิงขีปนาวุธร่อนใส่เมืองแตร์นอปิลทางตะวันตกของยูเครน ทำให้พลเรือนได้รับบาดเจ็บ 2 ราย  (บีบีซีนิวส์)- วิกฤตการณ์ซูดาน พ.ศ. 2566
** เอธิโอเปียรายงานผู้ลี้ภัยชาวซูดานจำนวนมากเข้าสู่ประเทศ ส่วนใหญ่อยู่ในเมืองเมเตมา ซึ่งมีรายงานว่าชาวซูดานเกือบ 20,000 คนเข้ามาภายในวันเดียว  (Addis Standard)
ความสัมพันธ์ระหว่างประเทศ- แอฟริกาใต้กล่าวว่าพวกเขารักษาจุดยืนที่เป็นกลางและไม่ฝักใฝ่ฝ่ายใดเกี่ยวกับสงครามรัสเซีย–ยูเครน หลังจากที่รูเบน บริเกตี เอกอัครราชทูตสหรัฐ กล่าวหาว่าแอฟริกาใต้บรรทุกเรือรัสเซียที่ถูกคว่ำบาตรพร้อมอาวุธในเดือนธันวาคม 2565 ทำให้เกิดวิกฤตทางการทูตระหว่างสหรัฐและแอฟริกาใต้  (รอยเตอร์ส)
ศิลปะและวัฒนธรรม- การประกวดเพลงยูโรวิชันปี 2023
** ลอรีน ตัวแทนจากสวีเดนคว้าแชมป์การประกวดเพลงยูโรวิชัน ที่จัดขึ้น ณ เมืองลิเวอร์พูล สหราชอาณาจักร ได้เป็นครั้งที่ 2 จากเพลง "Tattoo" ด้วยคะแนนจากกรรมการและผลโหวตรวม 583 คะแนน  (ยูโรวิชัน)
}
แม่แบบ:เหตุการณ์ปัจจุบัน/2566 พฤษภาคม 14

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** กระทรวงกลาโหมรัสเซียประกาศการเสียชีวิตของผู้บัญชาการสองคนในบัคมุต และหมู่บ้าน Sontsivka ทางตะวันตกของดอแนตสก์  (โนวายากาเซตายุโรป)
ภัยพิบัติและอุบัติเหตุ- บังกลาเทศและพม่าสั่งอพยพครั้งใหญ่ หลังพายุไซโคลนมอคค่าพัดขึ้นฝั่งในพื้นที่ชายฝั่งของทั้งสองประเทศ มีผู้เสียชีวิต 6 รายในพม่า โดย 90% ของเมืองซิตตเวถูกทำลาย  (บีบีซีนิวส์)
การเมืองและการเลือกตั้ง- การเลือกตั้งประธานาธิบดีตุรกี พ.ศ. 2566, การเลือกตั้งสมาชิกสมัชชาใหญ่แห่งชาติตุรกี พ.ศ. 2566
** ชาวตุรกีเดินทางไปเลือกตั้งเพื่อเลือกประธานาธิบดีซึ่งมีวาระ 5 ปี เช่นเดียวกับสมาชิกสมัชชาใหญ่แห่งชาติ  (อัลญะซีเราะฮ์)- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
** ชาวไทยเดินทางไปเลือกตั้งสมาชิกสภาผู้แทนราษฎร  (ลอสแองเจลีสไทมส์)- รามัน ฮาลอว์แชนกา นายกรัฐมนตรีเบลารุส กล่าวปราศรัยกับคนทั้งประเทศในวันครบรอบการลงประชามติใน พ.ศ. 2538 หนึ่งวันหลังจากมีรายงานว่าอาเลียกซันดร์ ลูกาแชนกา ประธานาธิบดีเบลารุส เข้ารับการรักษาในโรงพยาบาล  (บีบีซีนิวส์)
ความสัมพันธ์ระหว่างประเทศ- วอลอดือมือร์ แซแลนสกึย ประธานาธิบดียูเครนพบกับ โอลัฟ ช็อลทซ์ นายกรัฐมนตรีเยอรมนีในกรุงเบอร์ลิน ประเทศเยอรมนี  (บีบีซีนิวส์)
}
แม่แบบ:เหตุการณ์ปัจจุบัน/2566 พฤษภาคม 15

กฎหมายและอาชญากรรม- จีนตัดสินจำคุกนายจอห์น ชิง-วาน เหลียง พลเมืองอเมริกันตลอดชีวิตในข้อหาจารกรรม  (เอพี)- รัฐบาลมาเลเซียประกาศว่าจะออกกฎหมายเพื่อลดทอนความเป็นอาชญากรรมในการครอบครองและใช้ยาผิดกฎหมายในปริมาณเล็กน้อย หลังจากยุติการบังคับโทษประหารชีวิตสำหรับการค้ายาเสพติดเมื่อต้นปีที่ผ่านมา  (รอยเตอร์ส)
ความสัมพันธ์ระหว่างประเทศ- วอลอดือมือร์ แซแลนสกึย ประธานาธิบดียูเครน พบกับ ริชี ซูแน็ก นายกรัฐมนตรีอังกฤษที่ Checkers  (บีบีซีนิวส์)- มอลโดวาประกาศว่าจะเริ่มกระบวนการถอนตัวจากการประชุมสภาระหว่างรัฐสภาของเครือรัฐเอกราช  (Anadolu Agency)
ธุรกิจและเศรษฐกิจ- Vice Media บริษัทสื่อสารมวลชนสัญชาติอเมริกัน-แคนาดายื่นฟ้องล้มละลายในมาตรา 11  (รอยเตอร์ส)  (บีบีซีนิวส์)
}
วีอาร์46 เรซซิง ทีม

วีอาร์46 เรซซิง ทีม (VR46 Racing Team) เป็นทีมแข่งรถมอเตอร์ไซค์ของวาเลนตีโน รอสซี อดีตแชมป์โลกโมโตจีพี 7 สมัย และมีสำนักงานอยู่ที่เมืองตาวูลเลีย (แคว้นมาร์เค ประเทศอิตาลี) ทีมเข้าสู่การแข่งขันระดับกรังด์ปรีซ์มอเตอร์ไซค์เคิลเรซซิงในรุ่นโมโตจีพี ด้วยตัวถังของรถจักรยานยนต์ดูคาติ ภายใต้ชื่อ Mooney VR46 Racing Team ผู้จัดการทีมคืออดีตนักแข่งรถ ปาโบล นีเอโต

**ประวัติ**

**โมโต3**
ทีมนี้ก่อตั้งขึ้นในปี ค.ศ. 2014 โดยวาเลนตีโน รอสซี อดีตแชมป์โลก 9 สมัย และเข้าสู่การแข่งขัน Moto3 World Championship ในชื่อ สกาย เรซซิง ทีม วีอาร์46 โดยมีเป้าหมายเพื่อส่งเสริมความสามารถของเยาวชนชาวอิตาลี ในปีแรกของทีมพวกเขาเลือกโรมาโน เฟนาติ และฟรันเชสโก บัญญายา เป็นนักแข่งคู่แรกของทีม โดยมีวิตตอเรียโน กวาเรสคี อดีตเพื่อนร่วมทีมของรอสซีเป็นผู้จัดการทีม

**อ้างอิง**
หมวดหมู่:ทีมแข่งขันจักรยานยนต์
หมวดหมู่:วาเลนตีโน รอสซี
ลูเมน

ลูเมน (lumen, สัญลักษณ์: lm) เป็น หน่วยวัดของค่าฟลักซ์ส่องสว่าง เป็นหน่วยหนึ่งของมาตรวัดในระบบเอสไอ

**คำนิยาม**
SI ได้ให้คำนิยามของหน่วยลูเมนไว้ว่า "ฟลักซ์การส่องสว่างที่ปล่อยออกมาภายในมุมตัน 1 สเตอเรเดียนจากแหล่งกำเนิดจุดมาตรฐานที่มีความเข้มของการส่องสว่าง 1 แคนเดลาในทุกทิศทาง"
lumen เป็นคำในภาษาละติน แปลว่า "แสงกลางวัน" เนื่องจากชื่อไม่ได้มาจากชื่อบุคคล สัญลักษณ์หน่วยทั้งหมดจึงเป็นตัวพิมพ์เล็ก หน่วยลูเมนถูกสร้างขึ้นใน 1925 แต่คำจำกัดความในขณะนั้นขึ้นอยู่กับหน่วยความเข้มการส่องสว่างแบบเก่า คือแรงเทียน ในปี 1946 คณะกรรมการชั่งตวงวัดระหว่างประเทศ (CIPM) จึงได้ได้ลงมติให้กำหนดหน่วยใหม่ของความเข้มการส่องสว่างเป็นแคนเดลาแบบใหม่ และลูเมนก็เปลี่ยนคำจำกัดความโดยใช้หน่วยแคนเดลาใหม่นี้ด้วย โดยบางครั้งก็ใช้คำเรียกว่า "ลูเมนใหม่" เพื่อแยกความแตกต่างจากคำจำกัดความเก่าของลูเมน

**วิธีการวัดโดย ANSI**
ANSI ได้กำหนดวิธีการวัดฟลักซ์การส่องสว่างที่ปล่อยออกมาจากแหล่งกำเนิดแสงของเครื่องฉายภาพ ระนาบการฉายภาพแบ่งออกเป็น 3 ×3 = 9 ตามแนวตั้งและแนวนอน และวัดค่าความส่องสว่างเฉลี่ยในหน่วยลักซ์ (lx) ของแต่ละระนาบ คูณด้วยพื้นที่ ของพื้นผิวการฉายภาพในหน่วยตารางเมตร (m2) เพื่อให้ได้ค่าฟลักซ์การส่องสว่าง เนื่องจาก lx = lm/m2 เมื่อนำค่าความส่องสว่างในลักซ์มาคูณด้วยตารางเมตรก็จะได้ลูเมน ค่าลูเมนของฟลักซ์การส่องสว่างที่กำหนดโดยวิธีการวัดนี้อาจเรียกโดยเจาะจงว่า ANSI lumen
หมวดหมู่:คำและวลีภาษาละติน
หมวดหมู่:หน่วยอนุพัทธ์เอสไอ
การวัดรังสี

การวัดรังสี หรือ เรดิโอเมตรี (radiometry) ในทัศนศาสตร์ หมายถึงการวัด คลื่นแม่เหล็กไฟฟ้าโดยทั่วไป ซึ่งรวมถึงแสงที่ตามองเห็น
การวัดรังสีมีความสำคัญในทางดาราศาสตร์ โดยเฉพาะดาราศาสตร์วิทยุ และยังมีความสำคัญในการรับรู้จากระยะไกลอีกด้วย โดยทั่วไปแล้วในทางดาราศาสตร์นั้นเมื่อพูดถึง "การวัดแสง" จะหมายถึงการวัดรังสี แต่เป็นคนละความหมายกับ "การวัดแสง" ในทางทัศนศาสตร์ทั่วไปซึ่งโดยทั่วไปจะเกี่ยวข้องกับความสว่างในแง่ที่ตาของมนุษย์มองเห็นรับรู้ได้ ซึ่งต่างจากความเข้มสัมบูรณ์ของรังสี
การวัดรังสีเชิงสเปกตรัม (spectroradiometry) เป็นการวัดความเข้มของการแผ่รังสีสัมบูรณ์ในแต่ละช่วงความยาวคลื่น

**ค่าและหน่วยวัด**
การวัดรังสีทำด้วยค่าต่าง ๆ ซึ่งมีความหมายและหน่วยวัดที่ใช้ต่างกันดังนี้

**อ้างอิง**
หมวดหมู่:การแผ่รังสีคลื่นแม่เหล็กไฟฟ้า
หมวดหมู่:ดาราศาสตร์เชิงสังเกตการณ์
หมวดหมู่:สเปกโทรสโกปี
หมวดหมู่:การวัด
หมวดหมู่:การวัดรังสี
มัสยิดยึลดึซฮามีดีเย

มัสยิดยึลดึซฮามีดีเย (Yıldız Hamidiye Camii) หรือ มัสยิดยึลดึซ (Yıldız Camii) เป็นมัสยิดสมัยออตโตมันในย่านยึลดึซ เขตเบชิกทัช อิสตันบูล ประเทศตุรกี บนเส้นทางไปยังพระรางวัลยึลดึซ สุลต่านอับดุล ฮามิดที่ 2 ทรงมอบหมายให้สร้างมัสยิดนี้ขึ้นบนแปลนสี่เหลี่ยมผืนผ้า และมีหออะษาน 1 หอ โดยมีการก่อสร้างใน ค.ศ. 1884 ถึง 1886 สถาปัตยกรรมของมัสยิดนี้มีการผสมระหว่างฟื้นฟูกอทิกกับแม่ลายออตโตมันคลาสสิก
ณ วันที่ 4 สิงหาคม ค.ศ. 2017 ประธานาธิบดี เรเจป ไตยิป แอร์โดอัน เปิดมัสยิดใหม่อีกครั้ง หลังใช้เวลาฟื้นฟู 4 ปี ซึ่งใช้งบประมาณไป 27 ล้านลีราตุรกี (7.6 ล้านดอลลาร์สหรัฐ)

**อ้างอิง**
 url-status=dead

**แหล่งข้อมูลอื่น**
  ภาพมัสยิดยึลดึซฮามีดีเย date=2023-04-11 
หมวดหมู่:มัสยิดออตโตมันที่อิสตันบูล
ฮามีดีเย
หมวดหมู่:สถาปัตยกรรมฟื้นฟูกอทิกในประเทศตุรกี
หมวดหมู่:เบชิกทัช
วัดจันทราราม (จังหวัดอ่างทอง)

วัดจันทราราม เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลโคกพุทรา อำเภอโพธิ์ทอง จังหวัดอ่างทอง ปัจจุบันมีพระครูสังฆรักษ์พรชัย ชวโน เป็นเจ้าอาวาส
วัดจันทรารามตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 วัดมีพระพุทธรูปศักดิ์สิทธิ์ในอุโบสถที่ชาวบ้านเคารพศรัทธา คือ หลวงพ่อเพชร เป็นพระพุทธรูปปางสมาธิเพชรศิลปะอยุธยาตอนต้น โดยชาวบ้านร่วมกันบริจาคโลหะหล่อหลอมเป็นพระพุทธรูปเพื่อเป็นศูนย์รวมจิตใจคนในหมู่บ้าน 
บริเวณสวนหลังอุโบสถมีต้นไม้ขึ้นหนาแน่น จึงเป็นที่อยู่อาศัยและแพร่พันธุ์ค้างคาวแม่ไก่ และนกนานาชนิดมาหลายชั่วอายุคน มีค้างคาวแม่ไก่อาศัยอยู่กว่าหมื่นตัว ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า

**อ้างอิง**
จันทราราม
วัดจันทาราม

วัดจันทาราม อาจหมายถึง- วัดจันทารามวรวิหาร กรุงเทพมหานคร- วัดจันทาราม จังหวัดกำแพงเพชร- วัดจันทาราม จังหวัดนครศรีธรรมราช- วัดจันทาราม จังหวัดปทุมธานี- วัดจันทาราม จังหวัดพระนครศรีอยุธยา- วัดจันทาราม จังหวัดเพชรบุรี- วัดจันทาราม จังหวัดระนอง- วัดจันทาราม จังหวัดราชบุรี- วัดจันทาราม จังหวัดลพบุรี- วัดจันทาราม จังหวัดศรีสะเกษ- วัดจันทาราม จังหวัดสุราษฎร์ธานี- วัดจันทาราม (ท่าซุง) จังหวัดอุทัยธานี
วัดจันทาราม (จังหวัดลพบุรี)

วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยบาดาล อำเภอชัยบาดาล จังหวัดลพบุรี มีที่ดินตั้งวัดเนื้อที่ 33 ไร่ 1 งาน 63 พื้นที่ตั้งวัดเป็นที่ราบลุ่มอยู่ริมแม่น้ำแควป่าสัก 
วัดจันทารามสันนิษฐานว่าสร้างขึ้นตั้งแต่สมัยสุโขทัย  โดยวิเคราะห์ว่าในราว พ.ศ. 1890 ดินแดนแถวนี้เดิมเป็นเมืองไชยบุรี ต่อมาเปลี่ยนเป็นอำเภอชัยบาดาลและที่เมืองเก่านี้มีวัดเก่าแก่อยู่วัดหนึ่ง คือ วัดจันทาราม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1890	ได้รับพระราชทานวิสุงคามสีมาแล้วประมาณไว้พอเป็นหลักฐานนับตั้งแต่ พ.ศ. 1900 ได้ผูกพัทธสีมาครั้งหลังวันที่ 10 มีนาคม พ.ศ. 2506 ได้รับพระราชทานวิสุงคามสีมาครั้งหลังเมื่อวันที่ 9 กรกฎาคม พ.ศ. 2545 ทางวัดได้เปิดสอนพระปริยัติธรรมตลอดมา แต่เดิมนั้นมีโรงเรียนประถมศึกษาและมัธยมศึกษาของทางราชการตั้งอยู่ที่วัดนี้ด้วย ปัจจุบันได้ย้ายออกไปตั้งอยู่เป็นเอกเทศในที่ดินเขตโรงเรียนเองแล้ว
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 21 เมตร สร้างเมื่อ พ.ศ. 2506 ศาลาการเปรียญกว้าง 24 เมตร ยาว 36 เมตร สร้างเมื่อ พ.ศ. 2526 หอสวดมนต์กว้าง 8 เมตร ยาว 10 เมตร สร้างเมื่อ พ.ศ. 2510 กุฏิสงฆ์จำนวน 11 หลัง และมีวิหารเก่าอยู่ด้วย ปูชนียวัตถุที่สำคัญ ได้แก่ พระประธานในอุโบสถ พระพุทธรูปหินสลักโบราณสมัยขอม

**รายนามเจ้าอาวาส**
 พระอุปัชฌาชย์ปล้อง พ.ศ. 2470–2475- พระอุปัชฌาย์ชุ่ม พ.ศ. 2476–2480- พระครูวิมลชยากร (เขียว) พ.ศ. 2480–2500- พระครูบวรชยกิจ พ.ศ. 2500–2502- พระครูวิมลชยากร (ชื้น) พ.ศ. 2502–

**อ้างอิง**
จันทาราม
หมวดหมู่:สิ่งก่อสร้างในอำเภอชัยบาดาล
หมวดหมู่:โบราณสถานในจังหวัดลพบุรี
ศาสนาอิสลามในประเทศอังกฤษ

มัสยิดกลางแบรดฟอร์ดเป็นมัสยิดที่ใหญ่ที่สุดในสหราชอาณาจักร ตามความจุ
ศาสนาอิสลามในประเทศอังกฤษ เป้นศาสนาที่มีผู้นับถือมากเป็นอันดับ 2 เป็นรองเพียงศาสนาคริสต์ มุสลิมส่วนใหญ่เป็นผู้อพยพจากเอเชียใต้ (โดยเฉพาะบังกลาเทศ ปากีสถาน และอินเดีย) หรือเป็นลูกหลานของผู้อพยพจากภูมิภาคนั้น ส่วนอีกกลุ่มมาจากภูมิภาคที่มีมุสลิมเป็นประชากรส่วนใหญ่ เช่น ตะวันออกกลาง, อัฟกานิสถาน, มาเลเซีย และโซมาเลีย กับประเทศอื่น ๆ ในทวีปแอฟริกา เช่น ไนจีเรีย, ยูกันดา และเซียร์ราลีโอน นอกจากนี้ยังมีมุสลิมผิวขาวจำนวนหนึ่งในประเทศ ซึ่งส่วนใหญ่มีภูมิหลังจากกลุ่มชาติพันธุ์สลาฟและบอลข่าน (บอสเนีย, มาซิโดเนีย, มอนเตเนโกร, บัลแกเรีย, ฯลฯ) และชาวอังกฤษที่เข้ารีตเป็นอิสลามบางส่วน
รายงานสำมะโน ค.ศ. 2011 มุสลิม 2.7 ล้านคนอาศัยอยู่ในประเทศอังกฤษและเวลส์ ซึ่งเพิ่มขึ้นจากจำนวนเกือบ 1 ล้านคนในการสำรวจสำมะโนครั้งก่อนหน้า และมีเด็ก 9.1% ที่อายุต่ำกว่า 5 ขวบ
ตามรายงานจากสำมะโนสหราชอาณาจักร ค.ศ. 2021 มุสลิม 3,801,186 คน หรือ 6.7% ของประชากรทั้งหมด อาศัยอยู่ในประเทศอังกฤษ โดยประชากรมุสลิมเติบโตเพิ่มขึ้นมากกว่าหนึ่งล้านคนเมื่อเทียบกับการสำรวจสำมะโนรอบก่อนหน้า

**กลุ่มชาติพันธุ์**
ซะดีก ข่าน ชาวบริติชเชื้อสายปากีสถานและมุสลิมคนแรกที่ได้รับเลือกเป็นนายกเทศมนตรีลอนดอน
รายงานจากสำมะโน ค.ศ. 2011 มุสลิม 2.7 ล้านคนอาศัยอยู่ในประเทศอังกฤษและเวลส์ ซึ่งเทียบเท่ากับ 5.0% ของประชากรทั้งสองประเทศ

**อ้างอิง**

**แหล่งข้อมูลอื่น**
 pages= 417-424- Ranking of Local Authorities in England and Wales according to percentage of Muslim population in the 2001 census- Reassessing what we collect website – Muslim London History of Muslim London with objects and images- Private Arrangements: Recognizing sharia in Britain - anthropologist John R. Bowen explores Islamic courts in England
หมวดหมู่:ตัวละครในบันเทิงคดีที่มาอาศัยอยู่ในมิติอื่น

หมวดหมู่:ตัวละครที่เป็นนักเดินทางข้ามมิติ
หมวดหมู่:ตัวละครที่เป็นผู้มาอาศัยอยู่
หมวดหมู่:ตัวละครที่เป็นนักเดินทางข้ามมิติ

หมวดหมู่:ตัวละครที่เป็นนักเดินทาง
หมวดหมู่:ตัวละครที่เป็นสิ่งมีชีวิตนอกโลก
พระเจ้าศรีอินทรวรรมัน

พระเจ้าศรีอินทรวรมันเทวะแห่งศรีวิชัย (Sri Indravarmandeva of Srivijaya) เป็นพระมหากษัตริย์พระองค์ที่ 2 แห่งอาณาจักรศรีวิชัย ครองราชย์ในช่วงศตวรรษที่ 8

**พระราชประวัติ**
พระองค์ได้ส่งทูตไปเจริญสัมพันธไมตรีกับจีนในสมัยราชวงศ์ถังถึง 3 ครั้ง ครั้งแรกใน พ.ศ.1245 ครั้งที่ 2 ใน พ.ศ.1259 และครั้งที่ 3 ใน พ.ศ.1267 ชื่อของพระองค์ถูกบันทึกไว้ในบันทึกจีนว่า Che-li-t'o-Lo-PA-Mo และพระองค์ได้ส่งทูตไปเจริญสัมพันธไมตรีกับราชวงศ์อุมัยยะฮ์ ถึงสองครั้ง ครั้งแรกใน พ.ศ.1223 และครั้งที่ 2 ใน พ.ศ.1261 ความสัมพันธ์เหล่านี้ชี้ให้เห็นว่าอาณาจักรศรีในรัชสมัยของพระองค์มีการการค้าขายระหว่างประเทศที่ดีกับต่างอาณาจักรทั้งจากเอเซียตะวันตกและตะวันออ พระองค์ได้ส่งพระเจ้ารุทรวิกรม ซึ่งเป็นพระราชโอรสของพระองค์ได้ส่งทูตไปเจริญสัมพันธไมตรีกับจีนต่อไป

**อ้างอิง ==
ศาสนาอิสลามตามประเทศ

ประชากรที่นับถือศาสนาอิสลามตามจำนวนร้อยละ (ประมาณการ ค.ศ. 2014)
ผู้นับถือศาสนาอิสลามเป็นกลุ่มที่มีผู้นับถือศาสนามากเป็นอันดับ 2 ของโลก สำนักวิจัยพิวได้คาดการณ์ข้อเสนอแนะว่าใน ค.ศ. 2020 มีประชากรที่เป็นมุสลิมประมาณ 1.9 พันล้านคน งานวิจัยในคริสต์ศตวรรษที่ 21 เสนอแนะว่าศาสนาอิสลามเป็นศาสนาหลักที่เติบโตเร็วที่สุดในโลก (ในด้านจำนวนร้อยละและการเผยแผ่ทั่วโลก) เนื่องจากส่วนใหญ่เป็นเพราะมุสลิมมีลูกมากกว่าผู้ที่นับถือกลุ่มศาสนาหลักอื่น ๆ มุสลิมส่วนใหญ่มาจาก 2 นิกายนี้: ซุนนี (87–90%, เกือบ 1.7 พันล้านคน) หรือชีอะฮ์ (10–13%, เกือบ 180–230 ล้านคน) ศาสนาอิสลามเป็นศาสนาหลักในหลายอนุภูมิภาค: เอเชียกลาง, เอเชียตะวันตก, แอฟริกาเหนือ, แอฟริกาตะวันตก, ซาเฮล และตะวันออกกลาง ภูมิภาคเอเชีย-แปซิฟิกที่มีความหลากหลายทางประชากร มีมุสลิมมากที่สุดในโลก แซงหน้าทั้งตะวันออกกลางและแอฟริกาเหนือรวมกัน
เอเชียใต้เป็นภูมิภาคที่มีประชากรมุสลิมมากที่สุดในโลก โดยมุสลิมประมาณหนึ่งในสามมาจากเอเชียใต้ ศาสนาอิสลามเป็นศาสนาหลักในมัลดีฟส์, อัฟกานิสถาน, ปากีสถาน และบังกลาเทศ ประเทศอินเดียเป็นประเทศที่มีประชากรมุสลิมมากที่สุดที่อยู่นอกประเทศที่มุสลิมเป็นประชากรส่วนใหญ่ โดยมีผู้นับถือมากกว่า 200 ล้านคน
ประเทศที่มีประชากรมุสลิมมากที่สุดในประเทศเดียวคือประเทศอินโดนีเซียในเอเชียตะวันออกเฉียงใต้ โดยมีมุสลิมถึง 13% ของทั้งโลก มุสลิมในประเทศแถบเอเชียตะวันออกเฉียงใต้มีประชากรมุสลิมมากเป็นอันดับ 3 ของประชากรทั้งหมด โดยประเทศที่มีประชากรมุสลิมส่วนใหญ่ในกลุ่มเกาะมลายูคือบรูไน, อินโดนีเซีย และมาเลเซีย
ยุโรปตะวันตกเป็นที่รองรับชุมชนผู้อพยพชาวมุสลิมจำนวนมาก โดยที่ศาสนาอิสลามเป็นศาสนาที่มีผู้นับถือมากเป็นอันดับ 2 เป็นรองเพียงศาสนาคริสต์ และมีประชากรมุสลิมเทียบเท่า 6% ของประชากรทั้งหมด หรือ 24 ล้านคน
สำนักวิจัยพิวรายงานใน ค.ศ. 2010 ว่ามีประเทศที่มีประชากรมุสลิมส่วนใหญ่ถึง 50 ประเทศ มุสลิมประมาณ 62% ของทั้งหมดอาศัยอยู่ในภูมิภาคเอเชีย-แปซิฟิก (จากตุรกีถึงอินโดนีเซีย) ซึ่งมีผู้นับถือมากกว่าหนึ่งพันล้านคน ประเทศที่มีประชากรมุสลิมมากที่สุดคืออินโดนีเซีย ซึ่งเป็นที่ตั้งของประชากรมุสลิมถึง 12.7% รองลงมาคือปากีสถาน (11.1%), อินเดีย (10.9%) และบังกลาเทศ (9.2%)
มุสลิมประมาณ 20% อาศัยอยู่ในโลกอาหรับ

**อ้างอิง**

**ดูเพิ่ม**
 United States Department of State  International Religious Freedom Report- CIA World Factbook  The World Factbook date=10 May 2013 -  Religious Freedom page-  Religious Intelligence
**  Muslim Population Percentage from U.S Dept. of State- CIA World Factbook  Religions- BBC News  Muslims in Europe: Country guide

**แหล่งข้อมูลอื่น**
  Official website of the Pew Forum study on Global Muslim Population date=2010-04-27 -  Muslim Population-A Site with Extensive information regarding worldwide Muslim population
กลุ่มวากเนอร์

วากเนอร์กรุ๊ป (Gruppa Vagnera) หรือ พีเอ็มซีวากเนอร์ (PMC Wagner) (; บริษัทการทหารเอกชนวากเนอร์) เป็นองค์การกึ่งกองทัพสัญชาติรัสเซีย มีการบรรยายไว้หลากหลายว่าเป็นทั้งบริษัทการทหารของเอกชน (PMC), เครือข่ายทหารรับจ้าง, หรือกองทัพส่วนตัวโดยพฤตินัยของประธานาธิบดีรัสเซีย วลาดีมีร์ ปูติน วากเนอร์กรุ๊ปปฏิบัติการณ์อยู่เหนือกฎหมายของรัสเซีย ที่ซึ่งธุรกิจจ้างวานการทหารเป็นสิ่งที่ห้ามกระทำอย่างเป็นทางการ ถึงแม้ว่าปฏิบัติการณ์ของกลุ่มไม่ได้ถูกจูงใจโดยแนวคิดใดเป็นพิเศษ องค์ประกอบหลายประการของวากเนอร์ได้ถูกเชื่อมโยงกับแนวคิดนีโอนาซี และ ขวาจัดหัวรุนแรง

**อ้างอิง**
หมวดหมู่:องค์การทางทหาร
หมวดหมู่:บริษัทในประเทศรัสเซีย
หมวดหมู่:วลาดีมีร์ ปูติน